**Sportköri beszámoló 2014**

A SZTAKI SC elnökségi feladatait 2014-ben is Pólusné Thiry Éva és Adács Péter látták el. Az elnökség a 2014 évi fő feladatának azt tekintette, hogy az egyes szakosztályok pénzügyi helyzetét stabilizálja.

|  |  |  |  |  |  |
| --- | --- | --- | --- | --- | --- |
| **SZAKOSZTÁLY** | **Előző évi áthozat** | **Támogatás** | **Bevételek** | **Kiadások** | **Egyenleg** |
| **Evezős** | -222 632 | 150 000 | 90 000 | 217 790 | -200 422 |
| **Fallabda** | 251 146 | 250 000 | 241 840 | 478 202 | 264 784 |
| **Labdarúgás** | 149 473 | 460 000 | 386 400 | 773 365 | 222 508 |
| **Tenisz** | 0\* | 800 000 | 714 050 | 1 636 000 | -121 500 |
| **Vitorlás** | 284 277 | 370 000 | 156 000 | 585 000 | 225 277 |
| **Gyógy/kondi torna** | 187 170 | 100 000 | 115 000 | 210 000 | 192 170 |

\* Az előző évek alatt a versenyzők által felhalmozott hiányt az elszámolásokban elkülönítettük, hogy az új vezetés “tiszta lappal” induljon, egyértelmű felelősséget vállaljon a keletkezett hiányért/többletért.

Mint látható, egyes szakosztályoknak nem sikerült tartani azt az elvet, hogy legalább annyi tagsági díjat szedjenek be, amennyi a támogatás mértéke, ezért a 2015 év legfontosabb feladata ezen kérdés megoldása.

Öreömteli, hogy a tagok létszáma 2014-ben valamelyest emelkedett, átlagos 130-140 fő között mozgott.

2014.12.31-én a pénztár záróegyenlege: 429 333.- , míg a bankszámláé: 295 758.- volt.

Az SC keretein belül 2014-ben is tenisz, fallabda, labdarúgó, vitorlás, evezős, gyógy/konditorna, sakk szakosztályok működtek.

**Tenisz Szakosztály (szakosztályvezető: Kiss Márton)**

2014-ben a nyári szezont 22 taggal indította szakosztály, mely 3 új SZTAKI-s kezdőjátékost is magába foglalt. A kezdő játékosokkal tapasztaltabb lelkes játékosaink foglalkoztak. Nyáron megtartottuk szokásos házibajnokságunkat, amin 16 fő vett részt.

Téli szezonban a létszám 24 főre emelkedett.

2015-ös tervek közt szerepel a további SZTAKI-s toborzás, és a heti játékok mellett a nyári házibajnokság hagyományának folytatása. A kezdők szakszerűbb oktatásának módját is keressük.

**Fallabda Szakosztály (szakosztályvezető: Rátóti Attila)**

Tagjaink a Gold Crown Szabadidőközpontba járnak játszani. Ez a hely közel található a SZTAKI-hoz és itt mérsékelt árakon tudunk fallabdázni.

A tagság a vállalt tagdíj összegét megközelítőleg be is fizette. Költségvetésünket előreláthatólag tudjuk tartani az előző évhez hasonlóan.

2 új SZTAKI-s dolgozóval bővült a szakosztály létszáma és továbbra is egyre nagyobb érdeklődés mutatkozik a fallabda iránt.

A további népszerűsítés érdekében tavaszra kiírunk egy kupát, amelyen olyan SZTAKI-s dolgozók is részt vehetnek, akik nem tagok.

**Labdarúgó Szakosztály (szakosztályvezető: Gyulai Dávid)**

A 2014-es évben a SZTAKI SC labdarúgó szakosztályában az aktív tagok száma jelenleg ~22 fő, ez a 2015-ös évben további 1-3 fővel bővülhet, alkalmanként átlagosan több mint 12 játszik minden héten. Továbbra is rendszeresen (július-augusztust kivéve) lehet játszani szerdánként a Városmajor utcában, 19:00 és 20:30 között (12-15 főnek), 20x40 méteres pályán. Nyáron 10 alkalommal az Andor utcai műfüves pályán lehetett játszani szerdánként, ekkor alkalmanként 12-14 fő volt jelen. A felsoroltakon kívül májusban a SZTAKI-kupa is megrendezésre került öt csapat (~35 fő) részvételével, ami a mérkőzések jó hangulata és a baráti légkör miatt nagy sikert hozott.

A 2015-ös évben továbbra is változatlan időpontban és helyszíneken lehet majd játszani, illetve a kupa ismét megrendezésre kerül április-május környékén.

**Vitorlás szakosztály (szakosztályvezető: Bisztray Frigyes)**

2014-es év az előző évekhez hasonlóan telt. A szokásos arácsi táboron kívül 3 hétvégi túrára került sor. Az első túra szokás szerint Pünkösdkor volt. Ezen egy hajó 5 főnyi legénységgel vett részt. A második tavaszi túrán, június 20-22 között 3 hajó 12 fővel futott ki a kikötőből. Az őszi túrán, szeptember 5-7 között 3 hajóval 10 sporttársunk túrázott. Az esős nyár a túrákat sem kímélte, minden alkalommal sikerült egy esőt/záport kifogni, de összességében jó hangulatú túrákat sikerült lebonyolítani. Az arácsi tábor augusztus 14 - 21 közötti hétre lett időzítve.

2014-ben a kalóz parkoltatási nehézségei miatt csak a tőkesúlyos Rebell Seaskip (Hófehérke) állt nem csak a vitorlás szakosztály tagjainak, hanem minden sztakis rendelkezésére. Így akkor is lehetőség volt vízre szállni, amikor másodfokú viharjelzés volt érvényben. A szakosztály tagjai idén is készséggel vitték sétavitorlázásra a vízijártassági vizsgával nem rendelkező kollégákat és családtagjaikat is.

**Evezős Szakosztály (szakosztályvezető: Szántó György)**

A 2014-es év több szempontból is rendkívüli eseményeket tartogatott a számunkra.

Sajnálatos tény, hogy a szezon elején számos kisebb-nagyobb hidegfront érkezett, de az ezt követő szép nyári idő ellenére is alig akadtak, akik a gyakorlatban is ki akarták próbálni a túrázást. Így történt, hogy az egész szezonban összesen 9 hajónapot vettünk igénybe, amilyen kevésre a szakosztály történetében még nem volt példa.

A Tamás & Tamás Kft. 2014.10.15. napjával beszüntette a bérleti tevékenységet a Vadkacsa csónakházban, emiatt átköltöztünk a Béke2 csónakházba és velük kötöttük meg az új szerződést. Ezt (némi egyezkedés után) arra is sikerült felhasználni, hogy minimális mértékben tovább faragjunk a bérleti díjból.

A 2015.év legfontosabb feladata, hogy a szakosztály működésének alapvető célja megvalósulhasson, és a szakosztály létszáma (és ezen belül még inkább az aktív tagok részaránya) ismét visszatérjen a néhány évvel ezelőtti szintre. Ehhez aktív tájékoztatással és a közösségi életünkről készített beszámolókkal is hozzá akarunk járulni.

**Női Gyógy-Kondicionáló Torna Szakosztály (szakosztályvezető: Merényi Ágnes)**

A Szakosztály heti egy alkalommal, hétfői napokon tartja foglalkozásait Nádai Krisztina gyógytornász vezetésével. A foglalkozásokat a konditeremben tartjuk. Tornacsapatunk létszáma 11-12 főről sajnálatosan lecsökkent 8főre. Több kolléganő jelezte, hogy szándékában áll elkezdeni a kondi tornát, de ez nem valósult meg..

A második félévtől, a tagok egybehangzó döntése alapján az éves tagdíjat 10.000 Ft-ról 15.000 Ft-ra emeltük. Erre a létszám csökkenése miatt került sor.

A 2015 évi terv az, hogy a gyógytornász összeállít egy hatásos, figyelemfelhívó tájékoztatást a gyógytorna hasznosságáról, kiváltképp az ülő munkát végzők körében, amit széles körben terjesztenénk.

Budapest, 2015. január 31.

Pólusné Thiry Éva

SZTAKI SC elnök